turjo4nis/wikipedia-bn-dump-20250701 huggingface dataset:
ওয়ালটন গ্রুপ

ওয়ালটন হচ্ছে একটি বাংলাদেশী ইলেকট্রনিক্স, ইলেকট্রিক্যাল, অটোমোবাইল, হোম অ্যান্ড কিচেন এবং প্রযুক্তিপণ্য ব্র্যান্ড। এর মূল কারখানাটি গাজীপুর জেলার কালিয়াকৈরের চন্দ্রাতে অবস্থিত। ওয়ালটন গ্রুপ এর প্রায় সকল পণ্য ওয়ালটন নামে বাজারজাত করা হয়।ওয়ালটন হাই-টেক ইন্ডাস্ট্রিজ লিমিটেড, ওয়ালটন মাইক্রো-টেক ইন্ডাস্টিজ লিমিটেড, ওয়ালটন ডিজি-টেক ইন্ডাস্ট্রিজ লিমিটেড, ওয়ালটন করপোরেশন, ওয়ালটন প্লাজা, ওয়ালটন ই-প্লাজা ইত‌্যাদি হচ্ছে এই গ্রুপের অধীনস্থ প্রতিষ্ঠান। ওয়ালটন ইলেক্ট্রনিক পণ্য, ইলেকট্রিক‌্যাল, হোম অ‌্যান্ড কিচেন অ‌্যঅপ্লায়েন্সস, যানবাহন ও টেলিযোগাযোগের পণ্য গুলো উৎপাদন করে থাকে।

ওয়ালটন বাংলাদেশের সর্বোচ্চ করদাতাদের মধ্যে একটি এবং দেশের অর্থনীতিতে এর শক্তিশালী প্রভাব রয়েছে। ওয়ালটন বাংলাদেশের বৃহত্তম কোম্পানিগুলোর মধ্যে একটি।

ইতিহাস 

এস. এম নুরুল আলম রিজভীর হাত ধরে বাণিজ্যিক প্রতিষ্ঠান স্বরূপ যাত্রা শুরু করে ওয়ালটন গ্রুপ (১৯৭৭)। তবে এর মূল প্রতিষ্ঠাতা হচ্ছেন এস এম নজরুল ইসলাম। যিনি বর্তমান চেয়ারম্যান এস এম নুরুল আলম রিজভির পিতা। প্রথমে তারা ওয়ালটন ইস্পাত শিল্পে প্রবেশ করেছিল (১৯৭০) এরপর ইলেক্ট্রনিক্স ও অটোমোবাইল ব্যবসায় প্রবেশ করে (২০০০)।

ওয়ালটন হাই-টেক ইন্ডাস্ট্রিজ লিমিটেড 

ওয়ালটন হাই-টেক ইন্ডাস্ট্রিজ লিমিটেড ওয়ালটন গ্রুপের একটি প্রতিষ্ঠান। গাজীপুরের চন্দ্রায় এর ভবনের কাজ শুরু হয় (২০০২) এবং এই ভবনের কাজ শেষ হয় (২০০৬)। এখানে রেফ্রিজারেটর, ফ্রিজার, মোটর সাইকেল, এয়ার কন্ডিশনার, টেলিভিশন তৈরি করা হয়। ওয়ালটন হাই-টেক ইন্ডাস্ট্রিজ লিমিটেড পুঁজিবাজারে তালিকাভুক্ত হয় (২০২০)। এবং উক্ত বছরে কোম্পানিটির বাজার মূলধন দাঁড়িয়েছে ৩৩ হাজার ৭৪০ কোটি টাকা (২০২০)।

ওয়ালটন মাইক্রো-টেক কর্পোরেশন 

ওয়ালটন মাইক্রো-টেক কর্পোরেশন ওয়ালটন হাই-টেক ইন্ডাস্ট্রিজের পাশেই অবস্থিত। এখানে টিভি (এলসিডি, সিআরটি), হোম এপ্লায়েন্স (ব্লেন্ডার, রাইস কুকার, ইন্ডাকশন কুকার, এয়ার ফ্রায়ার, রিচার্জেবল ফ্যান, হেয়ার ড্রায়ার, ডিভিডি প্লেয়ার ইত্যাদি), এলইডি লাইট, ব্যাটারি, ইলেক্ট্রিক মটর ইত্যাদি তৈরি করা হয়।

ওয়ালটন ডিজি-টেক ইন্ডাস্ট্রিজ লিমিটেড 

ওয়ালটন ডিজি-টেক ইন্ডাস্ট্রিজ লিমিটেড ওয়ালটন হাই-টেক ইন্ডাস্ট্রিজের পাশেই অবস্থিত। এখানে মোবাইল ফোন, ল‌্যাপটপ, কম্পিউটার ও এক্সেসরিজ তৈরি হয়।

বিতর্ক 
এপ্রিল 2024-এ, 'রূপান্তর' নামে একটি নাটক শো স্পন্সর করার পরে ওয়ালটনের বিরুদ্ধে LGBTQ+ অধিকার প্রচারের অভিযোগ আনা হয়েছিল। জবাবে, ওয়ালটন ক্ষমা চাওয়ার একটি বিবৃতি জারি করে বলে যে তারা শোটির বিষয়বস্তু সম্পর্কে অবগত ছিল না এবং অনুষ্ঠানটি সম্প্রচারের জন্য 'লোকাল বাস এন্টারটেইনমেন্ট' সংস্থাকে আইনি নোটিশ পাঠিয়েছে।

তথ্যসূত্র

বহিঃসংযোগ 
 প্রাতিষ্ঠানিক ওয়েবসাইট

 
বাংলাদেশের কোম্পানি
বাংলাদেশের ইলেকট্রনিক শিল্প
বাংলাদেশী মার্কা
বাংলাদেশের সম্মিলিত কোম্পানি
মোবাইল ফোন প্রস্তুতকারক
ঘাটাইল গন পাইলট মডেল উচ্চ বিদ্যালয়

ঘাটাইল সরকারি পাইলট উচ্চ বিদ্যালয়  বাংলাদেশের টাঙ্গাইল জেলার একটি শিক্ষা প্রতিষ্ঠান। সহশিক্ষা পদ্ধতিতে শিক্ষা দানকারী এই প্রতিষ্ঠানটিতে ৬ষ্ঠ থেকে ১০ম শ্রেণী পর্যন্ত পাঠদান করা হয়।

অবস্থান 
এই বিদ্যালয়টি ঢাকা বিভাগের টাঙ্গাইল জেলার ঘাটাইল উপজেলায় অবস্থিত।

ইতিহাস 
এই বিদ্যালয়টি ১৯৩৯ সালে স্থাপিত হয়েছ।

ভর্তি প্রক্রিয়া 
লিখিত এবং মৌখিক পরীক্ষার ভিত্তিতে ৬ষ্ঠ, ৯ম শ্রেণীতে ছাত্র ভর্তি করা হয়ে থাকে। প্রায় ২৫০০ জন শিক্ষার্থী এই বিদ্যালয়ে অধ্যয়ন করে থাকে।

পাঠ্যক্রম 
জাতীয় শিক্ষাক্রমের অধীনে বাংলা মাধ্যমে এই শিক্ষা প্রতিষ্ঠানে পাঠদান করা হয়। মাধ্যমিক ও উচ্চ মাধ্যমিক শ্রেণীতে বিজ্ঞান, মানবিক, বাণিজ্য এবং কারিগরি শাখায় শিক্ষার্জনের সুযোগ রয়েছে।

পাঠদান পদ্ধতি 
শিক্ষার্থীদেরকে হাতে-কলমে যত্নসহকারে পাঠদান করা হয়। পর্বশেষ পরীক্ষা ছাড়াও প্রতি পর্বে দু'টি করে শ্রেণী-পরীক্ষা গ্রহণ করা হয়। জুনিয়র বৃত্তি  ও এসএসসি জন্য ছাত্রদেরকে সুপরিকল্পিতভাবে প্রস্ততি গ্রহণে সহায়তা করা হয়। শ্রেণী শিক্ষকের মাধ্যমে ছাত্রদের পাঠন্নতি নিয়মিতভাবে পর্যবেক্ষণ হয়।

সহ পাঠ্যক্রম ব্যবস্থা 
এই শিক্ষা প্রতিষ্ঠানের শিক্ষার্থীদেরকে দৈহিক ও মানসিক সুষম উৎকর্ষ সাধনের লক্ষ্যে সহ-পাঠ্যক্রম কর্মসূচির ব্যবস্থা রয়েছে। এখানে আবাসিক ছাত্রদের জন্য প্রাতঃকালীন শরীর-চর্চা ও বৈকালিক খেলাধুলা বাধ্যতামূলক। ফুটবল, ক্রিকেট, ভলিবল, ব্যাডমিন্টন নিয়মিত খেলা হয়। এছাড়া আন্তঃকক্ষ খেলাধুলা ও প্রতিযোগিতার ব্যবস্থা রয়েছে। ছাত্রদের মধ্যে সাংস্কৃতিক চেতনা উজ্জীবিত করার লক্ষ্যে বার্ষিক সাংস্কৃতিক সপ্তাহের আয়োজন করা হয়; এতে হামদ-নাত, ক্বিরাত, বক্তৃতা, বিতর্ক, আবৃতি, অভিনয়, কৌতুক, ছড়াগান, গল্প বলা, নাট্যানুষ্ঠান, সংগীতানুষ্ঠান, চিত্রাংকন ইত্যাদি প্রতিযোগিতার ব্যবস্থা করা হয়। ডাক টিকেট সংগ্রহ, চিত্রাংকন, ছবি তোলা, বাগান করা, মাটির কাজ, সঙ্গীত চর্চা, স্কাউটিং, নাট্যচর্চা, বিজ্ঞান ক্লাব, ব্যাণ্ড শিক্ষা, জুনিয়র ক্যাডেট কোর প্রভৃতিম কার্যক্রমও এর আওতাভুক্ত। শিক্ষার্থীরা জাতীয় ও আন্তর্জাতিক পর্যায়ে বিভিন্ন শিক্ষা সহায়ক কার্যক্রমে অংশগ্রহণ করে থাকে।

তথ্যসূত্র 

টাঙ্গাইল জেলার বিদ্যালয়
ঘাটাইল উপজেলা
আদর্শ নগর মেট্রো স্টেশন

আদর্শ নগর () মেট্রো স্টেশন হল দিল্লি মেট্রোর ইয়েলো লাইনের একটি স্টেশন।

তথ্যসূত্র

বহিঃসংযোগ 

দিল্লি মেট্রো স্টেশন
উত্তর পশ্চিম দিল্লি জেলার রেল স্টেশন
২০০৯-এ চালু রেলওয়ে স্টেশন
২০০৯-এ দিল্লিতে প্রতিষ্ঠিত
এইমস মেট্রো স্টেশন

এআইআইএমএস () মেট্রো স্টেশন হল দিল্লি মেট্রোর ইয়েলো লাইনের একটি মেট্রো স্টেশন।

এই মেট্রো স্টেশনটির প্রবেশ পথ অরবিন্দ মার্গে অবস্থিত। স্টেশনটির পূর্ব দিকে অল ইন্ডিয়া ইনস্টিটিউট অফ মেডিক্যাল সায়েন্সেস ও পশ্চিম দিকে সফদরজং হাসপাতাল অবস্থিত।

তথ্যসূত্র 

দিল্লি মেট্রো স্টেশন
দক্ষিণ দিল্লি জেলার রেল স্টেশন
২০১০-এ দিল্লিতে প্রতিষ্ঠিত
২০১০-এ চালু রেলওয়ে স্টেশন
চীনা-তিব্বতি ভাষাসমূহ

চীনা-তিব্বতি ভাষা হচ্ছে একটি ভাষা পরিবার; যাদের অন্তর্ভুক্ত প্রায় ৪০০টি ভাষা রয়েছে। এগুলো পূর্ব এশিয়া, দক্ষিণ-পূর্ব এশীয়া ও দক্ষিণ এশিয়ার কিছু অংশে ব্যবহৃত হয়। ভাষাভাষীর দিক থেকে ইন্দো-ইউরোপিয়ান ভাষা পরিবারের পরই এটির অবস্থান। চীনা-তিব্বতি ভাষার মধ্যে চৈনিক ভাষার ব্যবহারকারী ১.২ বিলিয়ন, বর্মী ৩৩ মিলিয়ন এবং তিব্বতি ৮ মিলিয়ন।

ইতিহাস 
১৯ 'শতকে প্রথম প্রস্তাব করা হয় যে, চীনা, তিব্বতি, বর্মী ও অন্যান্য কয অঞ্চলের ভাষার মধ্যে বংশগত সম্পর্ক রয়েছে; যা এখন সর্বজন বিদিত।

তথ্যসূত্র 

ভাষা পরিবার
চীনা-তিব্বতি ভাষা
অক্ষরধাম মেট্রো স্টেশন

অক্ষরধাম মেট্রো স্টেশন হল দিল্লি মেট্রোর একটি স্টেশন। এটি দিল্লি মেট্রো রেল কর্পোরেশন লিমিটেড কর্তৃক পরিচালিত হয়। স্টেশনটির একদিকে পাণ্ডব নগর এবং অপর দিকে অক্ষরধাম মন্দির ও কমনওয়েলথ গেমস ভিলেজ অবস্থিত। মন্দিরটি নিকটবর্তী অক্ষরধাম মন্দিরের দর্শনার্থীদের সুবিধার্থে নির্মাণ করা হয়েছে।  ২০০৯ সালের ১২ নভেম্বর চালু হওয়া এই স্টেশনটি দিল্লি মেট্রোর উচ্চতম স্টেশন। মন্দিরের দর্শনার্থী পরিবহনের সঙ্গে সঙ্গে ২০১০ কমনওয়েলথ গেমস দর্শকদেরও যাতায়াতে এই স্টেশনটি ব্যবহৃত হয়।

তথ্যসূত্র 

ভারতের মেট্রো রেলওয়ে স্টেশন
পূর্ব দিল্লি জেলার রেল স্টেশন
২০০৯-এ দিল্লিতে প্রতিষ্ঠিত
দিল্লি মেট্রো স্টেশন
২০০৯-এ চালু রেলওয়ে স্টেশন
পূর্ব দিল্লি জেলার রেলওয়ে স্টেশন
সিদাথ ওয়েতিমুনি

সিদাথ ওয়েতিমুনি (; জন্ম: ১২ আগস্ট, ১৯৫৬) কলম্বোয় জন্মগ্রহণকারী শ্রীলঙ্কার সাবেক ও বিখ্যাত আন্তর্জাতিক ক্রিকেট তারকা। ১৯৮২ থেকে ১৯৮৭ মেয়াদে শ্রীলঙ্কা ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করেন। দলে তিনি মূলতঃ উদ্বোধনী ব্যাটসম্যানের দায়িত্ব পালন করেছেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন তিনি।

খেলোয়াড়ী জীবন 
ইংল্যান্ডের বিপক্ষে তার টেস্ট অভিষেক ঘটে। দুই ইনিংসে তিনি মোট ১৫ রান তোলেন। ঐ খেলায় শ্রীলঙ্কা দল ৭ উইকেটে পরাজিত হয়েছিল। কিন্তু, ১৯৮১-৮২ মৌসুমে পাকিস্তান সফরে নিজেকে মেলে ধরেন। প্রথম টেস্টে ৭১ ও ফয়সালাবাদ টেস্টে শ্রীলঙ্কার পক্ষে প্রথম টেস্ট সেঞ্চুরি করার কীর্তিগাঁথা রচনা করেন। তার সংগৃহীত ১৫৭ রানের কল্যাণে দল ৪৫৪ তোলে ও খেলাটি ড্রয়ে পরিণত হয় যা শ্রীলঙ্কার প্রথম পরাজিত না হবার ঘটনা হিসেবে স্বীকৃতি পায়। শেষ টেস্টে শ্রীলঙ্কা হারলেও দ্বিতীয় ইনিংসে তিনি দলের পক্ষে সর্বোচ্চ ৪১ রান তুলেছিলেন।

১৯৮২-৮৩ মৌসুমের চার ওডিআইয়ের প্রথমটিতে অস্ট্রেলিয়ার বিপক্ষে ৩৭ করেন। শ্রীলঙ্কা ঐ খেলায় জয় পায়। দ্বিতীয় খেলায় ওয়েতিমুনি’র ৫৬ রান দলকে জয় এনে দেয়। বাদ-বাকী দুই খেলা বৃষ্টির কারণে পরিত্যক্ত হয় ও শ্রীলঙ্কা তাদের প্রথম ওডিআই সিরিজ জয় করে। কিন্তু টেস্টে অস্ট্রেলিয়া দল ইনিংস ও ৩৮ রানে জয় পায়। দ্বিতীয় ইনিংসে শ্রীলঙ্কার ২০৫ রানের মধ্যে তিনি একাই করেন ৯৬।

১৯৮৪ সালে ইংল্যান্ড সফরে নিজস্ব দ্বিতীয় সেঞ্চুরি ১৯০ তোলেন যা ঐ সময়ে শ্রীলঙ্কার সর্বোচ্চ ব্যক্তিগত সংগ্রহ ছিল। তার করা ১৯০ রানটি ইংরেজ ক্রিকেট সমর্থকদের বেশ আনন্দ দেয়। পরবর্তীকালে ১৯৮৬-৮৭ মৌসুমে ব্রেন্ডন কুরুপ্পু নিউজিল্যান্ডের বিপক্ষে দ্বি-শতক করে রেকর্ড ভঙ্গ করেন।

১৯৮৫ সালে উইজডেন কর্তৃপক্ষ তাকে বর্ষসেরা ক্রিকেটার ঘোষণা করে। এরফলে প্রথম শ্রীলঙ্কান হিসেবে তিনি এ সম্মাননা লাভ করেন।

অবসর 
১৯৯৭ সালে জিম্বাবুয়ে সফরে আসা নিউজিল্যান্ড দলের মধ্যকার টেস্ট সিরিজে ম্যাচ রেফারির দায়িত্বে ছিলেন। এছাড়াও, ১ অক্টোবর, ১৯৯৭ তারিখে বুলাওয়েতে উক্ত দুই দলের মধ্যকার ওডিআই সিরিজেও ম্যাচ রেফারী ছিলেন। মিত্র ওয়েতিমুনি ও সুনীল ওয়েতিমুনি নামে তার দুই ভাই শ্রীলঙ্কার পক্ষে ক্রিকেট খেলেছেন।

তথ্যসূত্র

আরও দেখুন 
 রয় ডায়াস
 সিংহলীজ স্পোর্টস ক্লাব
 উইজডেন বর্ষসেরা ক্রিকেটার
 ১৯৮১-৮২ ইংল্যান্ড ক্রিকেট দলের শ্রীলঙ্কা সফর
 ক্রিকেট বিশ্বকাপের পাঁচ-উইকেট প্রাপ্তির তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৯৫৬-এ জন্ম
জীবিত ব্যক্তি
১৯৮৩ ক্রিকেট বিশ্বকাপের ক্রিকেটার
আনন্দ কলেজের প্রাক্তন শিক্ষার্থী
উইজডেন বর্ষসেরা ক্রিকেটার
শ্রীলঙ্কান ক্রিকেটার
শ্রীলঙ্কার টেস্ট ক্রিকেটার
শ্রীলঙ্কার একদিনের আন্তর্জাতিক ক্রিকেটার
কলম্বো থেকে আগত ক্রিকেটার
অ্যান্ড্রয়েড ললিপপ

অ্যান্ড্রয়েড ললিপপ হচ্ছে গুগল কর্তৃক উন্নয়নকৃত মোবাইল অপারেটিং সিস্টেম। এটি ২০১৪ সালের ২৫ জুন অবমুক্ত করা হয়।

এটি গুগল দ্বারা পরিবেশন করা অ্যান্ড্রয়েড চালিত এমন কয়েকটি নির্বাচিত ডিভাইসের জন্য  ১২ নভেম্বর, ২০১৪ সালে -এটি অফিসিয়াল ওভার-দ্য-এয়ার (ওটিএ) হালনাগাদের মাধ্যমে উপলব্ধ হয়ে উঠেছে  ৷

অ্যান্ড্রয়েড ললিপপ অ্যান্ড্রয়েড মার্শমেলো দ্বারা নিজের সাফল্য পেয়েছিল যা ২০১৫ সালের অক্টোবরে প্রকাশিত হয়েছিল।

উন্নয়ন 
অ্যান্ড্রয়েড ৫.০ এর কোডনেম অ্যান্ড্রয়েড এল। এল থেকে ললিপপ শব্দটি দেওয়া হয়েছে। এই অপারেটিং সিস্টেমের ডিজাইন ল্যাঙ্গুয়েজকে ম্যাটেরিয়াল ল্যাঙ্গুয়েজ হিসেবে ধরা হয়ছে। এটিতে গুগল নাউ যোগ করা হয়েছে। এই ওএস টি মোবাইল ছাড়াও অ্যান্ড্রয়েড টিভি, অ্যান্ড্রয়েড ঘড়িতে ব্যবহার করার সুবিধা সংবলিত।

সুবিধা 
অ্যান্ড্রয়েড ৫.০-এ সতেজ বিজ্ঞপ্তি সিস্টেম দেওয়া হয়েছে। এখন থেকে বিজ্ঞপ্তি লক স্ক্রিনে দেখা যাবে কার্ডের মত করে এবং "হেডস আপ" বিজ্ঞপ্তি বড় ব্যানারের মত করে স্ক্রিনের উপরের অংশে দেখা যায় । "বিরক্ত করবেন না" না সুবিধাটিও বিজ্ঞপ্তিতে যুক্ত করা হয়।পরোক্ষ অ্যাপগুলো বিভিন্ন কার্ডের মত করে সাম্প্রতিক মেনুতে দেখা যায় অনেকটা ওয়েব ব্রাউজারের মত।
শুধু ললিপপ এপিআই এর জন্য ৫০০০ বিশেষ অ্যাপ তৈরি করা হয়েছে। ললিপপ ওএস এর অন্যতম লক্ষ্য হলো ব্যাটারির খরচ কমানো। এজন্যে বিভিন্ন পরিবর্তন আনা হয়েছে ।
এটির পরবর্তী সংস্করণ অ্যান্ড্রয়েড মার্শম্যালো

মুক্তি 
ললিপপের একটি হালনাগাদ সংস্করণ অ্যান্ড্রয়েড ৫.১ অ্যান্ড্রয়েড ওয়ান-এর ইন্দোনেশিয়ান লঞ্চের অংশ হিসাবে ফেব্রুয়ারি ২০১৫ সালে উন্মোচিত হয়েছিল৷

২০১৫ সালে, অ্যামাজন ডট কম অ্যামাজনের ফায়ার এইচডি-সিরিজ ডিভাইসগুলির জন্য ফায়ার ওএস ৫ "বেলিনী" তৈরি করতে ললিপপকে জোর দিয়েছিল।

তথ্যসূত্র 

মোবাইল প্রযুক্তি
অ্যান্ড্রয়েড (অপারেটিং সিস্টেম)
২০১৪-এর সফটওয়্যার
সাঁঝলা

সাঁঝলা (বৈজ্ঞানিক নাম: Melanitis leda) এক প্রজাতির মাঝারি আকারের প্রজাপতি। এরা খয়েরী বাদামি বর্ণের প্রজাপতি। সাঁঝলা নিমফ্যালিডি পরিবারের এবং স্যাটায়ারিনি উপগোত্রর সদস্য'।

আকার 
প্রসারিত অবস্থায় সাঁঝলার ডানার আকার ৬০-৮০ মিলিমিটার দৈর্ঘ্যের  হয়।

উপপ্রজাতি 
ভারতে প্রাপ্ত সাঁঝলা এর উপপ্রজাতি হল-

 Melanitis leda leda লিনিয়াস, ১৭৫৮

বিস্তার 
এই প্রজাপতিটি সমগ্র ভারত এবং হিমালয়ের ৬৫০০ ফুট উচ্চতা পর্যন্ত এদের দেখা মেলে। এছাড়া নেপাল, শ্রীলঙ্কা, মায়ানমারসহ মধ্য প্রাচ্য, আফ্রিকা,  দক্ষিণ-পূর্ব এশিয়া এবং অস্ট্রেলিয়াতেও এদের দেখা মেলে।

বর্ণনা 
সাঁঝলার ওপর-পিঠের রঙ গাঢ় বাদামী খয়েরী এবং সামনের ডানায় একটা বড় কালো চোখ দেখা যায়। এই চোখের মাঝখানে একটা সাদা বিন্দু থাকে। কালো চোখ ঘেঁষে ডানার ভিতর দিকে কমলা ছোপ লক্ষ্য করা যায়।

ঋতুভেদে এদের ডানার নিচের পিঠের অংশের রঙের পরিবর্তন দেখা যায়। শুধু ডানার রঙই নয়, ডানার গড়নও আলাদা হয়।

শুষ্ক ঋতু 
শুষ্ক ঋতুতে সাঁঝলার ডানার পিঠের রঙ খয়েরী হয়। কখনও তা লালচে বাদামী ঘেঁষা আবার কখনও হাল্কা লালচে বাদামী। তার উপর জায়গায় জায়গায় গাঢ় কালচে ছোপ থাকে। যেহেতু এই কালচে ছোপ কোনও নির্দিষ্ট মাত্রায় থাকে না, তাই একটার সাথে আর একটা সাঁঝলার সাদৃশ্য মেলানো অনেক সময় বেশ কঠিন হয়। সমপ্রজাতি হিসাবে চিহ্নিত করতে আসুবিধা হয়। শুষ্ক ঋতুতে এদের ডানার মাপ কিছুটা বড় হয়। সামনের ডানার শীর্ষের নিচের দিক এবং পিছনের ডানার ভূমিকোনের কিছু ওপরে দুটো উঁচোনো চূড়ো দেখা যায়। সামনের ডানার চূড়োটা কিছুটা নিচের দিকে বাঁকানো। সাঁঝলার শুষ্ক ঋতুরূপ এর সাথে শুকনো পাতার সাদৃশ্য দেখা যায়।

আর্দ্র ঋতু 
আর্দ্র ঋতুতে সাঁঝলার ডানার নিচের পিঠ ধূসর খয়েরী বর্ণের হয়। অনেক সময় অল্প পীতাভ বর্ণও লক্ষ্য করা যায়। পিছনের ডানার প্রান্তের সমান্তরালে একসার সাদা বিন্দু দেখা যায়, তার চারিদিকে কালো রঙের সরু বেড় দেওয়া। আদ্রর ঋতুতে ডানায় এরকম চূড়া দেখা যায় না অর্থাৎ ডানার গড়নে কাটাকাটা তীক্ষ্ণ ভাবটা থাকে না।

আচরণ 
ভোর বেলায় এবং সন্ধ্যার দিকে এদের বেশি দেখা যায়। ঝোপঝাড়ের নিচে অথবা শুকনো পাতার ভিড়ে এরা লুকিয়ে থাকে। এদের ওড়ার ধরন দূর্বল প্রকৃতির এবং এরা মাটির কাছাকাছি ওড়ে। সাঁঝলাদের পচা ফলের এবং গাছের রসের প্রতি আসক্তি আছে।

বৈশিষ্ট্য

ডিম  
সাঁঝলার ডিম সাদা বর্ণের এবং গোলাকার হয়। ঘাসের ফলকের নিচের পিঠে ২ থেকে ৭টা করে ডিম পাড়ে।

শূককীট 
শূককীট কচি ঘাসের মতো সবুজ রঙের হয় এবং পাশের দিকে সরু সরু সাদা রেখা টানা থাকে। মাথাটা তুলনামূলক ভাবে গাঢ় সবুজ, মাথার অপর দুটি মেরুন রঙের কাঁটাযুক্ত শিং দেখা যায়। দেহের শেষ অংশে দু'ভাগ হওয়া লেজের মতো দুটো বাড়ানো অংশ থাকে। পুরো দেহটাই লোম দিয়ে ঢাকা থাকে।

আহার্য উদ্ভিদ 
এই শূককীট বিভিন্ন প্রকার ঘাস যেমন- ধান, ভুট্টা, Rotboellia cochinchinensis শ্যামা ঘাসPanicum, Sorghum, Apluda, Cyrtococcum, Eleusine,Oplismenus compositus  ইত্যাদি গাছের পাতার রসালো অংশ আহার করে।

মূককীট 
সাঁঝলার মূককীট স্বচ্ছ সবুজ বর্ণের হয়। বক্ষ অংশটি চওড়া এবং থ্যাবড়া ঢিবি দেখা যায়। এরা সাধারণত পাতার নিচের পিঠে ঝুলে থাকে।

জীবনচক্রের চিত্রশালা

চিত্রশালা

তথ্যসূত্র

বহিঃসংযোগ 

ভারতের প্রজাপতি
পশ্চিমবঙ্গে প্রাপ্ত নিমফ্যালিডি গোত্রের প্রজাপতি
অরুণাচল প্রদেশে প্রাপ্ত নিমফ্যালিডি গোত্রের প্রজাপতি
এশিয়ার প্রজাপতি
১৭৫৮-এ বর্ণিত প্রজাপতি
কার্ল লিনিয়াস কর্তৃক নামকরণকৃত ট্যাক্সা
সিঙ্গাপুরের প্রজাপতি
মালয়েশিয়ার প্রজাপতি
সিম্ফনি মোবাইল

সিম্ফনি মোবাইল (বা সিম্ফোনি মোবাইল) হচ্ছে একটি বাংলাদেশী মোবাইল-ফোন নির্মাতা ব্যবসা প্রতিষ্ঠান। ২০০৮ সালে প্রতিষ্ঠানটি চালু হয়েছিল।

ইতিহাস 
সিম্ফনি মোবাইল ২০০৮ যাত্রা শুরু করে। কোম্পানিটি চীনা মোবাইলকে পুনঃব্র্যান্ড করে। স্বল্পমূল্যে মাল্টিমিডিয়া ফোন পৌঁছে দেওয়ার পেছনে সিম্ফনির অবদান অনস্বীকার্য। ২০১২ সনের শেষের দিকে কোম্পানি প্রথম এনড্রয়েড অপারেটিং সিস্টেম যুক্ত মোবাইল বাজারে ছাড়ে। প্রথম মোবাইল ছিল এক্সপ্লোরার সিরিজের সিম্ফনি ডব্লিউ২০; যেটির দাম ছিল ৫,১৫০ টাকা এবং এটি বহুল জনপ্রিয়তা লাভ করে। ২০১৮ সাল থেকে তার মোবাইল-ফোনগুলো দেশের আশুলিয়ার জিরাবোতে অ্যাসেম্বেল করা শুরু করেছে। ২০২০ সালের শেষে তারা দেশে ফোনের মাদারবোর্ড উৎপাদন শুরু করে।

পণ্য সামগ্রী 
কোম্পানিটি শুধুমাত্র মোবাইল ফোন বাজারজাত করে থাকে। অধিকাংশ মোবাইলই চীন থেকে আমদানি করা। কিন্তু বর্তমানে বাংলাদেশে নিজস্ব কারখানাতেই মোবাইল ফোন তৈরি করা হয়। বেশিরভাগ মোবাইল মাল্টিমিডিয়া সমর্থিত। কোনো কোনোটিতে জাভা অ্যাপ চালানোর সুবিধা থাকে। শুরুতে বেসিক ফোন বাজারজাত করলেও এখন সব মোবাইলই মাল্টিমিডিয়া সমর্থিত। বর্তমানে কোম্পানিটি তিন ধরনের মোবাইল সরবরাহ করছেঃ
 সাধারণ মাল্টিমিডিয়া ফোন;
 জাভা সমর্থিত মোবাইল ফোন;
 এনড্রয়েড মোবাইল ফোন।

জনপ্রিয় কয়েকটি মডেল 
 সিম্ফনি এক্সপ্লোরার জেড ফাইভ - এটি একটি হাই এন্ড মোবাইল; যার কার্যক্ষমতা বেশ ভালো।
 সিম্ফনি  এক্সপ্লোরার ডাব্লিও ২০
 সিম্ফনি  এক্সপ্লোরার ডাব্লিও ৬৮
 সিম্ফনি  এক্সপ্লোরার আই ১০
 সিম্ফনি  এক্সপ্লোরার ডাব্লিও ৯২
সিম্ফনি পি ৬
সিম্ফনি এইচ সিরিজ
সিম্ফোনি এক্সপ্লোরার এইচ২০০
সিম্ফনি এইচ৩০০
সিম্ফনি জেড১৫
সিম্ফনি জেড৩০
সিম্ফনি জেড৫০
সিম্ফনি জেড৩৫
সিম্ফনি জেড৪০
সিম্ফনি জেড৩৩ 
সিম্ফনি আই৯৯
সিম্ফনি আই৩২
সিম্ফনি জেড৬০ প্লাস

তথ্যসূত্র 

ব্যবসা প্রতিষ্ঠান
মোবাইল টেলিফোনি
সিম্ফনি এক্সপ্লোরার জেড৫

সিম্ফোনি এক্সপ্লোরার জেড৫ হচ্ছে একটি এনড্রয়েড চালিত মোবাইল ফোন। এটি উৎপাদন করেছে সিম্ফোনি মোবাইল কোম্পানি। মোবাইলটি ২০১৫ সালের জানুয়ারিতে অবমুক্ত করা হয়।

সুবিধাসমূহ 
 নেটওয়ার্ক: টুজি, থ্রিজি
 সিম: ডুয়েল সিম(মাইক্রো)
 ক্যামেরা: পেছনে ১৩মেগাপিক্সেল, পেছনে ২মেগাপিক্সেল
 মেমোরি: ২জিবি র্যাম
 স্টোরেজ: ১৬জিবি
 ব্যাটারি: ২০০০এমএএইচ
 পর্দা: ৫ইঞ্চি আইপিএস ডিস্প্লে
 ওএস: এনড্রয়েড ৪.৪.২ কিটকাট
 সিপিইউ: ১.৪ গি.হা অক্টা কোর/এমটি ৬৫৯এম
 আকার: ১৪০ × ৭০ × ৭.৯ মি.মি
 সেন্সর: এক্সেলেরোমিটার, প্রক্সিমিটি, লাইট, জি-সেন্সর
 ওজন: ১৫০গ্রাম
 ব্রাউজার: এইচটিএমএল

তথ্যসূত্র 

অ্যান্ড্রয়েড (অপারেটিং সিস্টেম) ডিভাইস
এন্ড্রয়েড ফোন
স্মার্টফোনসমূহ
বাংলাদেশের জাতীয় সংসদের সদস্যদের তালিকা

বাংলাদেশের জাতীয় সংসদ সর্বমোট ৩৫০টি আসন নিয়ে গঠিত; যাতে ৩০০টি আসন থেকে সরাসরি ভোটের মাধ্যমে সদস্য নির্বাচিত হয়। অবশিষ্ট ৫০টি আসন  নারীদের জন্য সংরক্ষিত রয়েছে; যা দলীয় মানদণ্ডে মহিলা সংসদ সদস্যের কোটায় নির্ধারিত হয়ে থাকে। এই তালিকাটি বাংলাদেশের জাতীয় সংসদের এই ৩০০টি নির্বাচনী এলাকা এবং নারীদের জন্য সংরক্ষিত ৫০টি আসন থেকে প্রত্যক্ষ বা পরোক্ষভাবে নির্বাচিত সদস্যদের হালনাগাদ তথ্যপুঞ্জি। জাতীয় সংসদের এই সদস্যগণ তাদের স্ব-স্ব নির্বাচনী এলাকার প্রতিনিধিত্ব করেন।

এখানে উল্লেখ্য যে, এই তালিকাটিতে প্রদত্ত নির্বাচনী এলাকা বলতে The Delimitation of Constituencies Ordinance, 1976 - অনুসারে বাংলাদেশ নির্বাচন কমিশন কর্তৃক ২০২৩ সালের ১ জুন প্রকাশিত সীমানাকে বুঝানো হয়েছে।

জাতীয় সংসদের সদস্যগণ 

৭ই জানুয়ারি ২০২৪ সালে বাংলাদেশে দ্বাদশ জাতীয় সংসদ নির্বাচন অনুষ্ঠিত হয়। ৩ জানুয়ারি ২০১৯ তারিখে নির্বাচিত সংসদ সদস্যগণ বাংলাদেশ সরকারের আইনপ্রণেতা হিসেবে শপথগ্রহণ করেন।

সংরক্ষিত মহিলা আসন

আরও দেখুন 
 বাংলাদেশের জাতীয় সংসদের নির্বাচনী এলাকার তালিকা
 বাংলাদেশের মন্ত্রিসভা
 জাতীয় সংসদ নির্বাচন

তথ্যসূত্র 
সার্বিক
 একাদশ জাতীয় সংসদ সদস্য তালিকা (বাংলা) 
সুনির্দিষ্ট সূত্র

বাংলাদেশ সরকার
জাতীয় সংসদ সদস্য
পেশা অনুযায়ী বাংলাদেশী ব্যক্তিবর্গের তালিকা
২৪ নং ওয়ার্ড, কলকাতা পৌরসংস্থা

২৪ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে পাথুরিয়াঘাটা অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি শ্যামপুকুর বিধানসভা কেন্দ্রের অন্তর্গত।

বিবরণ
২৪ নং ওয়ার্ডের সীমানা নিম্নরূপ: উত্তর দিকে নিমতলা ঘাট স্ট্রিট; পূর্ব দিকে রবীন্দ্র সরণি; দক্ষিণ দিকে কালীকৃষ্ণ ঠাকুর স্ট্রিট এবং পশ্চিম দিকে বৈষ্ণব শেঠ স্ট্রিট, প্রসন্নকুমার ঠাকুর রোড ও যদুলাল মল্লিক রোড।

নির্বাচনী ফলাফল

তথ্যসূত্র

কলকাতা পৌরসংস্থার ওয়ার্ড
রাষ্ট্রীয় সমাজবাদী কংগ্রেস

রাষ্ট্রীয় সমাজবাদী কংগ্রেস (আরএসসি) ছিল ভারতের পশ্চিমবঙ্গ রাজ্যের একটি রাজনৈতিক দল। ১৯৮৬ থেকে ১৯৮৯ সাল পর্যন্ত এই দলটির অস্তিত্ব ছিল। কংগ্রেস নেতা তথা ভারতের প্রাক্তন প্রয়াত রাষ্ট্রপতি প্রণব মুখোপাধ্যায় ইন্দিরা গান্ধীর মৃত্যুর পর ভারতীয় জাতীয় কংগ্রেস নেতৃত্বের সঙ্গে মতবিরোধের পরিপ্রেক্ষিতে এই দল প্রতিষ্ঠা করেছিলেন। প্রণব মুখোপাধ্যায় রাজীব গান্ধীকে ভারতের প্রধানমন্ত্রী পদে নিয়োগের বিরোধী ছিলেন। দলের প্রবীণ নেতা হিসেবে তিনি নিজে ওই পদের দাবিদার ছিলেন এবং উক্ত পদটিতে নিয়োগের ক্ষেত্রে পারিবারিক ঐতিহ্য বজায় রাখার বিরোধিতা করেছিলেন।

প্রধান রাজনৈতিক ব্যক্তিত্বদের দলে আনতে না পেরে এবং নির্বাচনী সাফল্য অর্জন করতে না পেরে আরএসসি ১৯৮৯ সালে ভারতীয় জাতীয় কংগ্রেসের সঙ্গে মিশে যায়। এর প্রধান কারণ ছিলেন প্রণব মুখোপাধ্যায় জননেতা ছিলেন না এবং সেই সময় কোনো নির্বাচনে অংশগ্রহণ করেননি। কংগ্রেসে ফিরে আসার পরে দলে তাকে আবার স্বাগত জানানো হয় এবং তিনি দলের শীর্ষ নেতা হিসেবেই গণ্য হন। তারপর থেকে তিনি নেহেরু-গান্ধী পরিবারের অনুগত নেতা হিসেবে নিজের ভাবমূর্তি গড়ে তোলেন।

আরও দেখুন
 ভারতীয় জাতীয় কংগ্রেস ভেঙে গঠিত রাজনৈতিক দল

তথ্যসূত্র

পশ্চিমবঙ্গের বিলুপ্ত রাজনৈতিক দল
ভারতের সমাজতান্ত্রিক দল
১৯৮৬-এ পশ্চিমবঙ্গে প্রতিষ্ঠিত
১৯৮৯-এ ভারতে বিলুপ্ত
ভারতের বিলুপ্ত সমাজতান্ত্রিক দল
২৫ নং ওয়ার্ড, কলকাতা পৌরসংস্থা

২৫ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে রামবাগান অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।

বিবরণ
২৫ নং ওয়ার্ডের সীমানা নিম্নরূপ: উত্তর দিকে নন্দ মল্লিক লেন; পূর্ব দিকে চিত্তরঞ্জন অ্যাভিনিউ; দক্ষিণ দিকে মদন চট্টোপাধ্যায় লেন এবং পশ্চিম দিকে রবীন্দ্র সরণি।

নির্বাচনী ফলাফল

তথ্যসূত্র

কলকাতা পৌরসংস্থার ওয়ার্ড
বরগুনা জিলা স্কুল

বরগুনা জিলা স্কুল বাংলাদেশের দক্ষিণাঞ্চলের একটি প্রসিদ্ধ বালক বিদ্যালয়। ১৯২৭ সালে এটি বরগুনা এম ই (মিডল ইংলিশ) স্কুল নামে প্রতিষ্ঠিত হয় ও ১৯৭০ সালে জাতীয়করণ করে নাম রাখা হয় "বরগুনা জিলা স্কুল"। এটি বরগুনা জেলার সর্বশ্রেষ্ঠ বিদ্যালয়।  বর্তমানে বরগুনা জিলা স্কুলে প্রথম শ্রেণি থেকে দশম শ্রেণি পর্যন্ত পাঠদান করা হয়। উন্মুুুক্ত শিক্ষা ব্যবস্থা রয়েছে।

ইতিহাস
১৯২৭ সালে মোঃ রমজান আলী আকন একজন শিক্ষানুরাগী এবং সমাজ সেবক বরগুনা জেলার প্রথম মেট্রিক পাস এবং এন্ট্রান্স আই এস সি (কলকাতা বিশ্ববিদ্যালয়ের অধীনে), পাঁচবার বরগুনা ইউনিয়ন বোর্ডের প্রেসিডেন্ট(প্রথম প্রেসিডেন্ট বরগুনা ইউনিয়ন বোর্ড), স্থানীয় অভিজাত ব্যক্তিবর্গদের নিয়ে বরগুনা এম ই স্কুল (বরগুনা মিডল ইংলিশ স্কুল) নামে একটি ইংরেজি বিদ্যালয় প্রতিষ্ঠা করেন এবং নিজেই প্রতিষ্ঠানের প্রধান শিক্ষকের দায়িত্বভার গ্রহণ করেন। ১৯৩১ সালে বিদ্যালয়টি মাধ্যমিক বিদ্যালয়ে উন্নীত করা হয়। ১৯৩৪ সালে আবদুল মজিদ মিয়া (বি.এ, বি.টি.) বিদ্যালয়ের প্রধান শিক্ষক হিসেবে যোগদান করেন। ১৯৩৮ সালে বিদ্যালয়টিকে উচ্চ বিদ্যালয়ে উন্নীত করা হয়।  ১৯৭০ সালে বিদ্যালয়টির জাতীয়করণ হয় ও তৎকালীন পাকিস্তান সরকার এ বিদ্যালয়টির ব্যয়ভার ও পরিচালনার দায়িত্ব নেয়। তখন থেকে নাম হয় "বরগুনা জিলা স্কুল"।

অবকাঠামো

ভর্তি প্রক্রিয়া  
বরগুনা জিলা স্কুলে প্রতিবছর ডিসেম্বর মাসের শেষে তৃতীয় শ্রেণীতে ভর্তি পরীক্ষা অনুষ্ঠিত হয়।

শিক্ষার্থীদের পোশাক 
স্কুলের নির্দিষ্ট পোশাক হলঃ  সাদা শার্ট, প্রভাতি শাখা - নেভি ব্লু প্যান্ট, দিবা শাখা - সাদা প্যান্ট ও সাদা জুতো। শার্ট ফুল হাতা বা হাফ হাতা দুটোই গ্রহণযোগ্য। এছাড়া শীতকালে নীল রঙের সোয়েটারও ইউনিফরমের অন্তর্ভুক্ত। শার্টের পকেটে স্কুলের মনোগ্রামযুক্ত ব্যাজ থাকা আবশ্যক।

শিক্ষা কার্যক্রম

শিক্ষা-সহায়ক কার্যক্রম
 বার্ষিক ক্রীড়া প্রতিযোগিতা 
 বিতর্ক ক্লাব
 ক্রিকেট ক্লাব
 বাংলাদেশ স্কাউটস
 বাংলাদেশ ন্যাশনাল ক্যাডেট কোর (বি,এন,সি,সি)
 বাংলাদেশ রেড ক্রিসেন্ট

ফলাফল 
২০১১ হতে ২০১৫ সাল পর্যন্ত এস.এস.সি পরীক্ষায় এ বিদ্যালয়ের ফলাফল নিম্নরূপঃ

আরও দেখুন

তথ্যসূত্র

বহিঃসংযোগ 

বরগুনা জেলার বিদ্যালয়
১৯২৭-এ প্রতিষ্ঠিত শিক্ষাপ্রতিষ্ঠান
বাংলাদেশের জিলা স্কুল
শশী পাঁজা

ড. শশী পাঁজা হলেন একজন চিকিৎসক, সর্বভারতীয় তৃণমূল কংগ্রেস রাজনীতিবিদ এবং পশ্চিমবঙ্গ সরকারের একজন রাষ্ট্রমন্ত্রী। তিনি রাজনীতিবিদ অজিতকুমার পাঁজার পুত্রবধূ।

প্রথম জীবন
ড. শশী পাঁজার বাবা পি. ভি. কৃষ্ণাইহ (পিল্লালামারি তেনালি) ছিলেন হিন্দুস্তান মোটরসের চিফ ইন্ডাস্ট্রিয়াল ইঞ্জিনিয়ার। তিনি তার সমগ্র কর্মজীবন অতিবাহিত করেছিলেন হিন্দমোটর কলোনিতে। ড. শশী পাঁজাও সেখানে বড়ো হয়েছেন। পরে তিনি কলকাতার রাধাগোবিন্দ কর মেডিক্যাল কলেজ ও হাসপাতাল থেকে এমবিবিএস করেন। তিনি আল্ট্রাসাউন্ড ও বন্ধ্যাত্ব বিশেষজ্ঞ। তিনি রাজনীতিবিদ অজিতকুমার পাঁজার পুত্র ড. প্রসূন কুমার পাঁজাকে বিবাহ করেন।

রাজনৈতিক কর্মজীবন
২০১০ সালে ড. শশী পাঁজা কলকাতা পৌরসংস্থার একজন পৌর-প্রতিনিধি নির্বাচিত হন। সেই সময় তিনি মহানাগরিক পরিষদে শিক্ষাবিভাগের দায়িত্ব পান।

২০১১ সালে তিনি শ্যামপুকুর বিধানসভা কেন্দ্র থেকে পশ্চিমবঙ্গ বিধানসভায় নির্বাচিত হন।

২০১৩ সালের ডিসেম্বর মাসে তিনি পশ্চিমবঙ্গ সরকারের নারী ও শিশুকল্যাণ বিভাগের রাষ্ট্রমন্ত্রীর দায়িত্ব পান। ২০১৪ সালের মে মাসে তাকে সমাজকল্যাণ বিভাগের অতিরিক্ত দায়িত্ব দেওয়া হয়।

তথ্যসূত্র

১৯৬৩-এ জন্ম
জীবিত ব্যক্তি
পশ্চিমবঙ্গ বিধানসভার সদস্য ২০২১-২০২৬
পশ্চিমবঙ্গ বিধানসভার নারী সদস্য
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গ বিধানসভার সদস্য ২০১১-২০১৬
কলকাতার রাজনীতিবিদ
২১শ শতাব্দীর ভারতীয় নারী রাজনীতিবিদ
পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গের রাজ্য মন্ত্রিপরিষদের মন্ত্রী
ভারতের রাজ্য মন্ত্রিপরিষদের নারী মন্ত্রী
কুলিক নদী

কুলিক নদী বাংলাদেশ-ভারতের একটি আন্তঃসীমান্ত নদী। রাজা টংকনাথের প্রাসাদ এই কুলিক নদীর তীরে অবস্থিত। এই নদীর একটি প্রধান উপনদী হচ্ছে কাহালাই নদী।

কুলিক ভারতের পশ্চিমবঙ্গ এবং বাংলাদেশের উত্তরবঙ্গ দিয়ে প্রবাহিত একটি নদী। নদীটির দৈর্ঘ্য বাংলাদেশ অংশে ৬.৩৬ কিমি এবং ভারতের অংশে ৭৫.৬৪ কিমি।

নদীটির ভুটডাঙ্গী এলাকায় প্রস্থ ১০০ মিটার এবং সেখানে এর গভীরতা ৩০ মিটার। আর নদী অববাহিকার আয়তন ১৫০ বর্গকিমি। নদীটিতে সারাবছর পানিপ্রবাহ থাকে। এপ্রিল মাসের দিকে শুকনো মৌসুমে প্রবাহ কমে যায়। আগস্ট মাসের বর্ষা মৌসুমে যখন পানিপ্রবাহ সর্বোচ্চ হয় তখন পানিপ্রবাহের পরিমাণ হয় ১১৫ ঘ্নমিটার/সেকেন্ড। এই নদীতে জোয়ারভাটার প্রভাব নেই।

বাংলাদেশ 

নদীটি বাংলাদেশের উত্তরাংশের ঠাকুরগাঁও উপজেলার রায়পুর ইউনিয়নের বিলাঞ্চল এলাকা থেকে উৎপন্ন হয়ে বাংলাদেশের হরিপুর উপজেলার বাংলাদেশ অংশে পড়েছে। বাংলাদেশের প্রবাহপথে বালিয়াডাঙ্গী, রানীশংকাইল ও হরিপুর উপজেলা রয়েছে।

ভারত
পশ্চিমবঙ্গে, এটি উত্তর দিনাজপুর জেলার মধ্য দিয়ে গেছে এবং এর চারপাশে রায়গঞ্জ বন্যপ্রাণ অভয়ারণ্য রয়েছে। ২০১৭ সালে এই নদীর প্লাবনে তিনজনের মৃত্যু হয়। অবৈধভাবে বর্জ্য ফেলা এবং নদীর জমি দখলের কারণে নদীটি সঙ্কুচিত হয়ে পড়ছে। পশ্চিমবঙ্গ সরকার নদীটিকে পুনরুজ্জীবিত করার চেষ্টা করছে।

উপনদীসমূহ
কুলিক নদী তার বাম দিকের প্রবাহে যেসব উপনদী নিয়েছে সেগুলো হচ্ছে নেহারা নদী, দুধিয়ামনি নদী এবং কাহালাই নদী। কুলিক নদী তার ডানদিকে শাখানদী গ্রহণ করেছে যেটি কাছ নদী নামে পরিচিত।

আরও দেখুন 
 বাংলাদেশের নদীর তালিকা
 পশ্চিমবঙ্গের নদনদীর তালিকা
 বাংলাদেশের বড় নদীসমূহ

তথ্যসূত্র

 

এশিয়ার আন্তর্জাতিক নদী
উত্তর দিনাজপুর জেলার নদী
হরিপুর উপজেলা
ঠাকুরগাঁও জেলার নদী
ঠাকুরগাঁও সদর উপজেলা
রাণীশংকৈল উপজেলা
বালিয়াডাঙ্গী উপজেলা
বাংলাদেশের নদী
চাঁপাইনবাবগঞ্জ জেলা
পশ্চিমবঙ্গের নদী
বিহারের নদী